Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Marko 6:1-56
6 Kabili alifumineko no kuya ku citungu ca ku mwabo, na basambi bakwe balimukonkele.+2 Ilyo isabata lyafikile, alasambilisha mwi sunagoge; na bengi pa baleumfwa balipapile abati: “Bushe uyu muntu afumishe kwi ifi fintu?+ Kabili mulandu nshi aya amano yapeelelwe kuli uyu muntu, kabili cinshi alecitila ifipesha amano fya musango yu?3 Bushe uyu te kabasa,+ umwana wa kwa Maria+ kabili munyina Yakobo+ na Yosefe na Yuda na Simone?+ Bushe ne nkashi shakwe tatwaba na sho kuno?” Awe balifililwe ukumusumina.+4 Lelo Yesu abebele ati: “Kasesema tasuulwa,+ kano fye mu mushi wakwe, muli balupwa lwakwe na mu ng’anda yakwe.”+5 E ico tacitile icipesha amano kulya, lelo abikile fye iminwe yakwe pa bantu abanono abalwele no kubondapa.6 Awe alipapile pa fyo bakeene ukutetekela. Kabili ashingulwike mu mishi yali mupepi, alesambilisha.+7 E lyo aitile abe kumi na babili (12), kabili alabatuma babili babili,+ no kubapeela amaka aya kufumya imipashi iyakowela.+8 Kabili abebele ukukanasenda nangu cimo pa lwendo kano fye inkonto, alibakenye ukusenda umukate, nangu icola ica fya kulya,+ nangu ni ndalama sha mukuba mu fikwama fya mu mishipi yabo.+9 Lelo abebele ati kuti bafwala indyato, nomba te kwesha ukusenda* ifya kufwala fibili.+10 Kabili abebele ati: “Konse uko mwaya, mu ng’anda umo mwaingila,+ mukekale umo mwine mpaka mukafume kuli iyo ncende.+11 Na konse uko bashakamupokelele nelyo ukumuumfwa, pa kufumako, mulekunta ulukungu ku makasa yenu pa kubashinina.”+12 Awe baile baleshimikila pa kuti abantu balapile;+13 kabili balefumya ifibanda+ ifingi no kusuba amafuta+ abalwele abengi no kubondapa.+14 Nomba Imfumu Herode* yalyumfwile pali ici, pantu ishina lya kwa Yesu lyalilumbwike, na bantu baleti: “Yohane kabatisha nabuuka ku bafwa, e mulandu wine akwatile amaka ya kucita ifipesha amano.”+15 Lelo bambi baleti: “Ni Eliya.”+ Bambi na bo baleti: “Ni kasesema, kabili ali fye nga bakasesema bambi.”+16 Lelo ilyo Herode aumfwile pali ici, alasosa ati: “Ulya Yohane naputwile umutwe, e wabuuka.”+17 Pantu Herode e watumine abakuyaikata Yohane no kumukaka mu cifungo pa mulandu wa kwa Herodia muka Filipi munyina, pantu e o aupile.+18 Pantu imiku ne miku Yohane akonkomeshe Herode ati: “Calibindwa ukuupa umukashi wa kwa munonko.”+19 Awe Herodia afuliilwe+ Yohane kabili alefwaya ukumwipaya, lelo alifililwe.+20 Pantu Herode aletiina+ Yohane, ico alishibe ukuti mulungami kabili wa mushilo;+ kabili alimusungile bwino. Kabili ilyo alemuumfwa+ taishibe ica kucita, lelo aletemwa ukumumfwa.21 Awe bwasuka ubushiku+ bwalinga bwafika ilyo Herode apekanishishe bacilolo bakwe na bakalamba ba bashilika na bakalamba ba mu Galili umutebeto pa bushiku bwa kufyalwa+ kwakwe.22 No mwana mwanakashi wa kwa Herodia alingilemo no kucinda, kabili Herode na baikele+ pamo nankwe balitemenwe nga nshi. Ne mfumu yaebele umukashana ati: “Lomba conse ico ulefwaya, nalakupeela.”23 Yalilapile no kulapa aiti: “Conse ico ulenomba, nalakupeela,+ nangu fye ukukwakanyako ubufumu bwandi pa kati.”+24 Na o alifumine no kuyaipusha nyina, ati: “Bushe cinshi ningalomba?” Na o amwebele ati: “Lomba umutwe wa kwa Yohane kabatisha.”+25 Awe ilyo line ayangufyenye ukuya ku mfumu no kulomba, ati: “Ndefwaya mumpeele umutwe wa kwa Yohane Kabatisha nomba line pa mbale.”26 Nangu imfumu yaiketwe ubulanda nga nshi, yalifililwe ukumukaanina, pa mulandu wa milapo yalapile na pa mulandu wa balelya na yo.+27 E ico imfumu ilyo line yatumine umulinshi wa iko no kumweba ukuti alete umutwe wa kwa Yohane. Na o ailemuputula umutwe mu cifungo+28 no ku-uleta pa mbale, no ku-upeela ku mukashana no mukashana aupeele kuli nyina.+29 Ilyo abasambi bakwe baumfwile ici, balishile no kusenda icitumbi cakwe no kucibika mu nshiishi.+30 Na batumwa balongene capamo kuli Yesu no kumushimikila fyonse ifyo bacitile ne fyo basambilishe.+31 Na o abebele ati: “Natuleya ukutalele ukwa kuti tube fweka+ tutuusheko panono.”+ Pantu kwali abengi abaleisa na balefumako, kabili tabakwete ne nshita ya kutuushako ukuti balye.+32 E ico baile mu bwato ku ncende imo pa kuti babe beka.+33 Lelo abantu balibamwene baleya kabili abengi balishibe ici, kabili bafumine mu misumba yonse no kubutukilako capamo pa makasa no kubatangilila.+34 Awe, pa kufuma mu bwato, amwene ibumba ilikalamba, kabili aumfwile uluse,+ pantu bali nge mpaanga ishabula kacema.+ Kabili atendeke ukubasambilisha ifintu ifingi.+35 Ne nshita nomba yalipwile, kabili abasambi bakwe baishile kuli ena balasosa abati: “Pano ni pa mpanga, na kasuba nakawa.+36 Lekeni abantu baye, pa kuti baye mu mishi na mu ncende shili mupepi, bashite ifya kulya.”+37 Lelo Yesu abebele ati: “Imwe bene bapeeleni ifya kulya.” Na bo bamwebele abati: “Bushe tuyeshita imikate ya badenari* imyanda ibili (200) no kupeela abantu ukuti balye?”+38 Na o abebele ati: “Bushe mukwete imikate inga? Kabiyeni, kamoneni!” Ilyo baimwene, batile: “Isano, e lyo ne sabi libili.”+39 E lyo aebele abantu bonse ukwikala mu mabumba+ pa cani.+40 Kabili baikele mu mabumba umwali abantu umwanda umo (100) na bambi mu mabumba umwali abantu amakumi yasano (50).+41 Kabili ilyo abuulile imikate isano ne sabi libili, aloleshe mu muulu no kupepa,+ kabili amokawile+ imikate, alapeela abasambi, ukuti na bo bapeele abantu; kabili ayakenye isabi kuli bonse.42 Awe bonse baliliile no kwikuta;+43 kabili balongenye ifyasheleko, fyaiswile mu miseke ikumi na ibili (12), kwali ne sabi ilyasheleko.44 Na baliile imikate bali abaume amakana yasano (5,000).+45 Kabili apo pene, acincishe abasambi bakwe ukunina mu bwato no kutangilako kwi shilya ukulola ku Betsaida, e lyo ena ashala alesalanganya ibumba.+46 Kabili ilyo abafishishepo, aile ku lupili ku kupepa.+47 Ilyo cali icungulo bushiku, ubwato bwali pa kati ka bemba, lelo ena ali eka ku mulundu.+48 Kabili ilyo amwene balecula+ pa koba, pa mulandu wa kuti umwela walefuma uko baleya, aishile kuli bena nalimo pa bulinde bwa bushiku ubwalenga bune,* ale-enda pali bemba; lelo acitile kwati alebapitilila.49 Ilyo fye bamumwene ale-enda pali bemba, batontonkenye ukuti cintu fye icapala umuntu kabili balipundile.+50 Pantu bonse balimumwene kabili balitiinine. Lelo ilyo line alandile kuli bena, kabili abebele ati: “Shipeni, nine; mwitiina.”+51 Kabili aninine mu bwato umo bali, no mwela walinakile. Awe balipapile nga nshi mu mitima yabo,+52 pantu tabailwike ukuti uwapangile imikate mu cipesha amano, kuti acita ne ci cine icipesha amano pantu calibakosele ukuumfwa.+53 Kabili ilyo bafikile ku mulundu, baile ku Genesarete no kukaka ubwato lwa mupepi.+54 Lelo ilyo bafumine fye mu bwato, abantu balimwishibe,55 kabili balapitana mu citungu conse cilya, no kulasenda abalwele pa matanda ukubatwala uko baumfwile ukuti e ko ali.56 Na monse umo aleingila mu mishi nelyo mu misumba nelyo mu mishi iyapalamina ne misumba,+ balebika abalwele pa maliketi, kabili balemupapaata ukuti bakumyeko+ fye ku nsenkebele+ sha ku ca kufwala cakwe. Kabili abengi abakumisheko balipolele.+
bem_Latn bem_Latn bem_Latn bem_Latn